
Tisztelt Közgyűlés!
KEOP I. ütem finanszírozása

A „A ZALAVIZ Zrt. szolgáltatási területén (Észak- és Közép -Zala megye) lévő településeinek ivóvízminőség javítása és vízellátás fejlesztése (KEOP-1.3.0/09-11/2013-0013) projekt” első ütemének indításakor az Európai Uniós források mellé a projekt önrészének biztosítására a Önkormányzati Társulás Zalaegerszeg és térsége  ivóvízminőségének javítására (továbbiakban: KEOP Társulás) pályázatot nyújtott be a BM Önerő Alaphoz, amelyet elnyert. A pályázat időbeli átfutása miatt az önrész összegét a tagok a rájuk vonatkozó tulajdoni hányadok arányában átutalták a KEOP Társulás részére, amelyből finanszírozásra kerültek a KEOP Társulás működésével kapcsolatos kiadások, illetve megelőlegezésre a benyújtott számlák önrészei és az áfa-tartalma. Az elnyert BM Önerő Alap a megfinanszírozott önrészt utólag átutalta, a megfizetett általános forgalmi adó a NAV-tól visszaigénylésre és kiutalásra került. 

A KEOP Társulás számláján jelenleg a befizetett önrészekből 10.646 ezer Ft áll rendelkezésre, melyhez  várható a BM önerőalapból megigényelt, még ki nem utalt 8.572,5 ezer Ft, így együttesen 19,2 millió Ft-tal számolhatunk.

Az I. ütem pénzmaradványa várhatóan szükséges lesz a II. ütem finanszírozására, ill. a felmerülő költségeire is. 
KEOP II. ütem finanszírozása

A projekt II. ütemében szintén benyújtásra került a BM Önerő Alaphoz az önrész kiváltására pályázat, amelynek elbírálása folyamatban van. Nyertes pályázat esetén is további finanszírozási forrásra van szükség az önerő, ill. az Áfa összeg befizetésének megelőlegezésére, mivel kifizetési igény csak így nyújtható be a Közreműködő Szervezet felé. Emellett 2013. decemberében várhatóak olyan kifizetések (szolgalmi jogok megváltása, kártalanítások, telekvásárlás, ill. közbeszerzési költségek), amelyek a projekt keretében utófinanszírozottak, tehát a KEOP Társulásnak a teljes összeget meg kell előlegezni, majd a kifizetés igazolása alapján hívható le a teljes támogatás. Mind a támogatások, mind az Áfa kiutalásának az átfutási ideje kb. 4-5 hónap. Ezekre az időszakokra elegendő forrással kell rendelkezni a Társulásnak. A forrásigény tervezetten az 1. melléklet szerint alakul. 

A forrásigény megoldására a Önkormányzati Társulás Zalaegerszeg és környéke csatornahálózat és szennyvíztisztítótelep fejlesztésére (továbbiakban: Szennyvíztársulás) elegendő pénzösszeget tud biztosítani. A Szennyvíztársulástól kapott átmeneti, áthidaló, nem végleges pénzeszközátadás gyorsabb, egyszerűbb és olcsóbb forrást jelent a Társulás számára, mint egy hitelintézeti kölcsön. A Szennyvíztársulásnak fizetendő kamat a jelenleg lekötött betétei után járó kamattal egyezik meg. Ennek a költsége a KEOP Társulást, így a résztvevő tagönkormányzatokat terheli. A KEOP I. ütemben befizetett önrész összegek ennek fedezetéül szolgálhatnak.     
A Társulási Tanács 2013. november 08-i ülésén jóváhagyta, hogy a KEOP Társulás elnöke kössön megállapodást a Szennyvíztársulással az átmeneti finanszírozási igények áthidalására, nem végleges pénzeszköz átadás formájában. 

Magyarország gazdasági stabilitásáról szóló 2011. évi CXCIV. törvény (továbbiakban: törvény) 9. § (1) bekezdése alapján nem kell engedélyeztetni a kölcsön felvételét, mivel a kölcsönt nyújtó Szennyvíztársulás és a kölcsönt felvevő KEOP Társulás is az önkormányzati alrendszerbe tartozik. 
A törvény 10. § (5) bekezdése kimondja, hogy „a települési önkormányzatok többcélú kistérségi társulása és az önkormányzatok egyéb, jogi személyiséggel rendelkező társulása adósságot keletkeztető ügylethez kapcsolódó kötelezettségeinek teljesítését a társulásban résztvevő önkormányzatok kezességvállalása biztosítja.”

Ez azt jelenti, hogy valamennyi társulási tag önkormányzat kezességvállalása szükséges a kölcsön felvételéhez. 

A Tagok közül a KEOP Társulás működéséhez szükséges hozzájárulás arányát – a tulajdoni arányoknak megfelelően - az alábbiak szerint határozták meg:

	 
	 Tulajdoni arány (rekonstrukció kivételével) 

	Zalaegerszeg 
	94,14%

	Csonkahegyhát
	0,36%

	Dobronhegy
	0,15%

	Milejszeg
	0,30%

	Németfalu
	0,18%

	Pálfiszeg
	0,14%

	Bagod
	1,49%

	Boncodfölde
	0,39%

	Hagyárosbörönd
	0,38%

	Kávás 
	0,23%

	Zalaboldogfa
	0,30%

	Zalaszentgyörgy 
	0,60%

	Becsvölgye
	0,84%

	Kustánszeg
	0,50%

	 
	100,00%


A tagok a KEOP Társulás, vagy a tagsági jogviszony megszűnése esetére a beruházással létrejött víziközmű vagyon tulajdonjogát a tulajdoni arányban osztják meg egymás közt, a fenti táblázat szerint.
Az önkormányzatoknak a visszafizetési kötelezettséggel nyújtott összeg visszafizetésére – a projekt önkormányzat tulajdoni arányának megfelelő %-os mértékében – kell kezességet vállalni. A projektben résztvevő 24 településből 10 önkormányzat pénzügyi hozzájárulásra nem kötelezett, a beruházással létrejött víziközmű vagyonból sem szerez tulajdont, ezen 10 önkormányzat (Babosdöbréte, Bocfölde, Böde, Csatár, Hottó, Kiskutas, Nagykutas, Sárhida, Teskánd, Kispáli) is tényleges pénzügyi teljesítésre lenne kötelezett, így kezességvállalásra sem kötelezhető.
Kérem a Tisztelt Közgyűlést a határozati javaslat elfogadására.

Határozati javaslat:

1.) Zalaegerszeg Megyei Jogú Város Közgyűlése a KEOP-1.3.0/09-11/2013-0013 projekt II. ütemének megvalósítása érdekében hozzájárul ahhoz, hogy a Zalaegerszeg és térsége  ivóvízminőségének javítására létrejött önkormányzati társulás megállapodást kössön a Zalaegerszeg és környéke csatornahálózat és szennyvíztisztítótelep fejlesztésére létrejött önkormányzati társulással az átmeneti finanszírozási igények áthidalására, visszafizetési kötelezettséggel nyújtott pénzeszköz  átvételére 156 millió Ft keretösszeg erejéig.

2.)  Zalaegerszeg Megyei Jogú Város Önkormányzata vállalja, hogy a visszafizetési kötelezettséggel nyújtott összeg visszafizetésére – a projektben az önkormányzat tulajdoni arányának megfelelő %-os mértékében – kezességet vállal.
A Közgyűlés felhatalmazza a polgármestert, hogy tájékoztassa az érintett Társulásokat a határozatról. 

Határidő:2013. november 30.

Felelős: Gyutai Csaba polgármester

3.) Zalaegerszeg Megyei Jogú Város Önkormányzata engedélyezi, hogy a  kezességvállalással érintett összeghez kapcsolódó kamatfizetési kötelezettséget az Önkormányzati Társulás Zalaegerszeg és térsége  ivóvízminőségének javítására a KEOP-1.3.0/09-11/2013-0013 projekt I. ütemének önrészéhez az önkormányzat által biztosított, fel nem használt összegéből teljesítse, melyről a KEOP Társulás a projekt zárását követően köteles elszámolni az önkormányzat felé.

Határidő: 2015. december 31.

Felelős: Gyutai Csaba polgármester

              Felkérésre: a társulás elnöke

Zalaegerszeg, 2013. november 15.








Gyutai Csaba sk.








   polgármester

